Smernica Rady 93/59/EHS z 28. júna 1993, ktorá mení a dopĺňa smernicu 70/220/EHS o aproximácii právnych predpisov členských štátov o opatreniach proti znečisťovaniu ovzdušia výfukovými plynmi zo zážihových motorov motorových vozidiel



Úradný vestník L 186 , 28/07/1993 S. 0021 - 0027

Fínske špeciálne vydanie: Kapitola 13 Zväzok 24 S. 0143

Švédske špeciálne vydanie: Kapitola 13 Zväzok 24 S. 0143

CS.ES Kapitola 13 Zväzok 012 S. 136 - 142

ET.ES Kapitola 13 Zväzok 012 S. 136 - 142

HU.ES Kapitola 13 Zväzok 012 S. 136 - 142

LT.ES Kapitola 13 Zväzok 012 S. 136 - 142

LV.ES Kapitola 13 Zväzok 012 S. 136 - 142

MT.ES Kapitola 13 Zväzok 012 S. 136 - 142

PL.ES Kapitola 13 Zväzok 012 S. 136 - 142

SK.ES Kapitola 13 Zväzok 012 S. 136 - 142

SL.ES Kapitola 13 Zväzok 012 S. 136 - 142



Smernica Rady 93/59/EHS z 28. júna 1993, ktorá mení a dopĺňa smernicu 70/220/EHS o aproximácii právnych predpisov členských štátov o opatreniach proti znečisťovaniu ovzdušia výfukovými plynmi zo zážihových motorov motorových vozidiel RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže je dôležité prijať opatrenia v súvislosti s vnútorným trhom; keďže vnútorný trh predstavuje oblasť bez vnútorných hraníc, v ktorej je zaručený voľný pohyb tovaru, osôb, služieb a kapitálu; keďže v prvom akčnom programe Európskych spoločenstiev na ochranu životného prostredia, ktorý schválila Rada 22. novembra 1973 [4], sa vyzýva brať zreteľ na posledné vedecké poznatky v boji proti znečisťovaniu vzduchu výfukovými plynmi motorov motorových vozidiel a na už vydané smernice, ktoré sa majú príslušne zmeniť a doplniť; keďže tretí akčný program, schválený 7. februára 1983 [5], predpokladal vyvinúť ďalšie úsilie zamerané na podstatné zníženie súčasnej úrovne emisií škodlivín z motorových vozidiel; keďže smernica 70/220/EHS [6] je jednou z osobitných smerníc pre postup EHS typového schvaľovania, ktorý stanovila smernica 70/156/EHS zo 6. februára 1970 o zblížení zákonov členských štátov týkajúcich sa typového schvaľovania motorových a ich prípojných vozidiel [7]; keďže v smernici 70/220/EHS sú stanovené limitné hodnoty pre emisie oxidu uhoľnatého a nespálených uhľovodíkov z takých motorov; keďže tieto limitné hodnoty boli najprv znížené smernicou 74/290/EHS [8] a doplnené na základe smernice 77/102/EHS [9] o limitoch prípustných emisií oxidu dusíka; keďže limity pre tieto tri škodliviny boli postupne znižované smernicami 78/665/EHS [10], 83/351/EHS [11] a 88/76/EHS [12] a smernicou 88/436/EHS [13] sa zaviedli limitné hodnoty pre emisie škodlivých čiastočiek z dieselových motorov a prísnejšie európske normy pre emisie plynných škodlivín z vozidiel pod 1400 cm3 sa zaviedli smernicou 89/458/EHS [14]; keďže tieto normy boli rozšírené pre všetky vozidlá nezávisle od objemu motora na základe zdokonaleného európskeho testovacieho postupu, zahŕňajúceho mimomestské jazdné cykly, a požiadaviek týkajúcich sa emisií pri odparovaní a životnosti častí vozidla, ktoré majú vzťah k emisiám, ako aj prísnejšie normy pre škodlivé čiastočky vozidiel vybavených dieselovými motormi, ktoré boli zavedené smernicou 91/441/EHS; keďže prísne európske normy sa týkajú len osobných vozidiel určených na prepravu max. šiestich cestujúcich s maximálnou hmotnosťou do 2500 kg; keďže prechodné opatrenia vzťahujúce sa na ostatné kategórie vozidiel, kryté smernicou 70/220/EHS, najmä na ľahké úžitkové vozidlá, umožňujú uplatňovanie menej prísnych noriem; keďže by sa mal značne zvýšiť a urýchliť environmentálny účinok prísnejších noriem tým, že členské štáty realizovali daňové stimuly pre nákup nových vozidiel, ktoré v predstihu vyhovujú normám uvedeným v tejto smernici; keďže je všeobecná zhoda v tom, že budúci rozvoj dopravy v spoločenstve bude sprevádzaný znečistením životného prostredia; keďže oficiálne prognózy zvýšenia hustoty prepravy boli súčasným rozvojom prekonané; keďže z toho dôvodu musia byť stanovené omnoho prísnejšie normy výfukových emisií pre všetky motorové vozidlá; keďže špeciálna snaha R & D obmedziť znečisťovanie ovzdušia motorovými vozidlami môže byť rozhodujúcim faktorom pri zdokonalení konkurencie v európskom priemysle vyrábajúcom motory; keďže Komisia má za úlohu pravidelne hodnotiť najnovší vedecký pokrok umožňujúci zníženie prípustných limitných hodnôt pre znečistenie ovzdušia z motorových vozidiel a umožňujúci navrhovať po porade so Skupinou pre emisie z motorových vozidiel príslušné obmedzujúce opatrenia; keďže v budúcej etape zníženia limitných hodnôt pre ľahké úžitkové vozidlá a na základe príslušného technického zhodnotenia by sa mali vozidlá kategórií II a III spojiť a špecifické limitné hodnoty používané na kontrolu zhody výroby by sa mali zrušiť; keďže práca vykonaná Komisiou v tejto oblasti ukázala, že priemysel spoločenstva má už k dispozícii, alebo momentálne zdokonaľuje, technológie, umožňujúce vozidlám, podliehajúcim tejto smernici, splniť normy, ktoré sú prísnejšie ako tie, ktoré platia pre osobné autá, berúc do úvahy špecifické podmienky takých vozidiel; keďže navrhované normy by sa mali zaviesť čo možno najskôr, aby sa zabezpečila jednota opatrení prijatých spoločenstvom proti znečisťovaniu ovzdušia cestnou dopravou, PRIJALA TÚTO SMERNICU: Článok 1 Prílohy I, III, IV, V a IX k smernici 70/220/EHS sa týmto menia a dopĺňajú v súlade s prílohou k tejto smernici. Článok 2 1. Od 1. októbra 1993 nesmie žiadny členský štát z dôvodov týkajúcich sa znečisťovania ovzdušia emisiami: - odmietnuť udeliť EHS typové schválenie, vydať dokument uvedený v poslednej zarážke článku 10 (1) smernice 70/156/EHS alebo udeliť národné typové schválenie pre typ motorového vozidla, alebo - zakázať prvé uvedenie do prevádzky motorových vozidiel, ak emisie z tohto typu motorového vozidla alebo z týchto vozidiel spĺňajú požiadavky smernice 70/220/EHS, naposledy zmenenej a doplnenej touto smernicou. 2. Od 1. októbra 1993 členské štáty: - nesmú naďalej udeliť EHS typové schválenie alebo vydávať dokument uvedený v poslednej zarážke článku 10 (1) smernice 70/156/EHS alebo udeliť národné typové schválenie pre typ motorového vozidla, - musia zamietnuť národné typové schválenie pre typ motorového vozidla, ktorého emisie nespĺňajú požiadavky príloh smernice 70/220/EHS, naposledy zmenených a doplnených touto smernicou. 3. Od 1. októbra 1994 členské štáty zakážu prvé uvedenie do prevádzky vozidiel, ktorých emisie nespĺňajú požiadavky príloh smernice 70/220/EHS, naposledy zmenených a doplnených touto smernicou. Článok 3 Členské štáty môžu prijať opatrenia týkajúce sa daňovej stimulácie len pre motorové vozidlá, ktoré vyhovujú tejto smernici. Také stimuly sa musia zhodovať s ustanoveniami zmluvy a navyše musia spĺňať nasledujúce podmienky: - musia byť uplatnené na všetky nové vozidlá, ktoré sú ponúkané na predaj na trhu členského štátu a ktoré v predstihu spĺňajú požiadavky tejto smernice, - prestanú platiť od dátumov uvedených v článku 2 ods. 3) po tom, čo povinne nadobudnú platnosť hodnoty emisií pre nové vozidlá, - budú mať pre každý typ vozidla podstatne nižšiu hodnotu ako skutočné náklady zariadenia inštalovaného na účel splnenia hodnôt a ako náklady na jeho montáž na vozidlo. Komisia má byť vo vhodnej dobe informovaná o akýchkoľvek plánoch na zavedenie alebo úpravu daňových stimulov uvedených v prvom pododseku tak, aby sa k nim mohla vyjadriť. Článok 4 Rada pôsobiaca za podmienok uložených zmluvou rozhodne pred 31. decembrom 1994 o návrhu predloženom Komisiou pred 31. decembrom 1993 o ďalšom znížení limitných hodnôt. Znížené limitné hodnoty nebudú uplatňované do 1. januára 1996 na nové typové schválenia vozidiel kategórie I a do 1. januára 1997 na vozidlá kategórií II a III, ako je špecifikované v tabuľke v bode 5.3.1.4 prílohy I k smernici 70/220/EHS, naposledy zmenenej a doplnenej touto smernicou; Zvýšené limitné hodnoty na kontrolu výroby (ako je špecifikované v tabuľke pod bodom 7.1.1 prílohy I) sa prestanú používať od dátumu uplatňovania znížených limitných hodnôt uložených v druhom odseku. Článok 5 1. Členské štáty prijmú zákony, iné právne predpisy a správne opatrenia nevyhnutné na dosiahnutie súladu s touto smernicou pred 30. septembrom 1993. Okamžite o tom budú informovať Komisiu. Keď členské štáty prijmú uvedené ustanovenia, zahrnie sa do nich odkaz na túto smernicu, alebo ich takýto odkaz bude sprevádzať v prípade ich oficiálneho uverejnenia. Členské štáty určia, ako sa takýto odkaz uvedie. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 6 Táto smernica je adresovaná členským štátom. V Luxemburgu 28. júna 1993 Za Radu predseda S. Auken [1] Ú. v. ES C 100, 22.4.1992, s. 7. [2] Ú. v. ES C 305, 23.11.1992, s. 120 aÚ. v. ES C 176, 28.6.1993. [3] Ú. v. ES C 313, 30.11.1992, s. 11. [4] Ú. v. ES C 112, 20.12.1973, s. 1. [5] Ú. v. ES C 46, 17.2.1983, s. 1. [6] Ú. v. ES L 76, 6.4.1970, s. 1. Smernica naposledy zmenená a doplnená smernicou 91/441/EHS (Ú. v. ES L 242, 30.8.1991, s. 1). [7] Ú. v. ES L 42, 23.2.1970, s. 1. Smernica naposledy zmenená a doplnená smernicou 92/53/EHS (Ú. v. ES L 225, 10.8.1992, s. 1). [8] Ú. v. ES L 159, 15.6.1974, s. 61. [9] Ú. v. ES L 32, 3.2.1977, s. 32. [10] Ú. v. ES L 223, 14.8.1978, s. 48. [11] Ú. v. ES L 197, 20.7.1983, s. 1. [12] Ú. v. ES L 36, 9.2.1988, s. 1. [13] Ú. v. ES L 214, 6.8.1988, s. 1. [14] Ú. v. ES L 226, 3.8.1989, s. 1. -------------------------------------------------- PRÍLOHA ÚPRAVY PRÍLOH K SMERNICI 70/220/EHS PRÍLOHA I 1.Bod 5.2.1 sa nahrádza takto: "5.2.1. Vozidlá so zážihovými motormi sa musia podrobiť nasledujúcim testom: Typ I : (simulujúcom priemerné emisie z výfuku po studenom štarte) Typ II : (emisie oxidu uhoľnatého pri voľnobehu) Typ III : (emisie plynov z kľukovej skrine) Typ IV : (emisie výparov) Typ V : (životnosť zariadenia proti škodlivinám)." 2.Bod 5.2.2 sa vypúšťa. 3.Bod 5.2.3 znie takto: "5.2.3. Vozidlá so vznetovými motormi sa musia podrobiť nasledujúcim testom: - Typ I: (simulujúcom priemerné emisie z výfuku po studenom štarte) - Typ V: (životnosť zariadenia proti škodlivinám)." 4.Bod 5.2.4 sa vypúšťa. 5.Tabuľka 1.5.2 sa nahrádza nasledujúcou novou tabuľkou: "Tabuľka 1.5.2 Rôzne možnosti typového schválenia a jeho rozšírenia Test typového schválenia | Vozidlá so zážihovými motormi kategórie M a N | Vozidlá so vznetovými motormi kategórie M1 a N1 | Typ I | Áno (hmotnosť ≤ 3,5 t) | Áno (hmotnosť ≤ 3,5 t) | Typ ll | Áno (hmotnosť > 3,5 t) | — | Typ III | Áno | — | Typ lV | Áno (hmotnosť ≤ 3,5 t) | — | Typ V | Áno (hmotnosť ≤ 3,5 t) | Áno (hmotnosť ≤ 3,5 t) | Podmienky rozšírenia | Bod 6 | —Bod 6—M2 a N2s referenčnou hmotnosťou do 2840 kg" | 6.Bod 5.3.1.2.1 znie: "5.3.1.2.1 Trvanie testu celkom…" (zvyšok odseku sa nemení). 7.Bod 5.3.1.2.4 sa vypúšťa. 8.Bod 5.3.1.4:— Druhá veta znie takto: "Výsledky sa vynásobia…" (zvyšok sa nemení); — Tabuľka sa nahrádza takto: "Kategória vozidla | Referenčná hmotnosť | Limitné hodnoty | | | RH (kg) | Hmotnosť oxidu uhoľnatého | Súčet hmotností uhľovodíkov a oxidov dusíka | [1]Hmotnosť čiastočiek | L1(g/km) | L2 (g/km) | L3 (g/km) | M [2] | všetky | 2,72 | 0,97 | 0,14 | N1 [3] | Kategória I | RH ≤ 1250 | 2,72 | 0,97 | 0,14 | Kategória II | 1250 < RH ≤ 1700 | 5,17 | 1,4 | 0,19 | Kategória III | 1700 < RH | 6,9 | 1,7 | 0,25 | 9.Bod 5.3.2.1 znie takto: "5.3.2.1 Tento test sa vykoná na vozidlách poháňaných zážihovým motorom, na ktoré sa nevzťahuje test uvedený v bode 5.3.1" 10.Bod 5.3.2.2 znie takto: "5.3.2.2 Keď sa testuje v súlade s prílohou IV, nesmie obsah oxidu uhoľnatého v objeme výfukových plynov emitovaných motorom pri voľnobehu presiahnuť 3,5 % pri nastavení špecifikovanom výrobcom a 4,5 % rozsahu nastavenia špecifikovaného v tejto prílohe." 11.Bod 5.3.4.1 znie takto: "5.3.4.1 Tento test sa musí vykonať u všetkých vozidiel uvedených v bode 1 s výnimkou tých, ktoré sú vybavené vznetovými motormi." 12.Prvá veta bodu 5.3.5.1 znie takto: "5.3.5.1 Tento test sa musí vykonať u všetkých vozidiel uvedených v bode 1, u ktorých sa používa test stanovený v bode 5.3.1" (zvyšok sa nemení). 13.Bod 6.1.1 znie takto: "6.1.1 Typy vozidiel s rozdielnymi referenčnými hmotnosťami. 6.1.1.1 Schválenie udelené typu vozidla môže byť rozšírené len na typy vozidiel s referenčnou hmotnosťou vyžadujúcou použitie najbližšej vyššej ekvivalentnej zotrvačnej hmotnosti alebo ktorejkoľvek nižšej ekvivalentnej zotrvačnej hmotnosti. 6.1.1.2 Ak v prípade vozidiel kategórie N1 a M, na ktoré sa vzťahuje vysvetlivka 2 bodu 5.3.1.4, referenčná hmotnosť typu vozidla, pre ktoré sa požaduje rozšírenie schválenia, si vyžaduje použitie zotrvačníka s ekvivalentnou zotrvačnou hmotnosťou nižšou než tá, ktorá je použitá pre už schválený typ vozidla, rozšírenie schválenia sa udelí, ak hmotnosti škodlivín získaných z už schváleného vozidla sú v rámci limitov predpísaných pre vozidlo, pre ktoré sa rozšírenie schválenia požaduje." 14.Tabuľka v bode 7.1.1 sa nahrádza takto: "Kategória vozidla | Referenčná hmotnosť | Limitné hodnoty | RH (kg) | Hmotnosť oxidu uhoľnatého | Súčet hmotností uhľovodíkov a oxidov dusíka | [4]Hmotnosť čiastočiek | L1(g/km) | L2 (g/km) | L3 (g/km) | M [5] | všetky | 3,16 | 1,13 | 0,18 | N1 [6] | RH ≤ 1250 | 3,16 | 1,13 | 0,18 | 1250 < RH ≤ 1700 | 6,00 | 1,6 | 0,22 | 1700 < RH | 8,0 | 2,0 | 0,29 | 15.Bod 8:— Bod 8.1 sa vypúšťa; — Druhá zarážka bodu 8.2 znie takto: "— ustanovenia uvedené v prílohe I k smernici 70/220/EHS, naposledy zmenenej a doplnenej smernicou 88/76/EHS, pre kategóriu vozidiel M1 (2) vybavených zážihovými motormi s objemom väčším než 2 litre"; — Bod 8.3 znie: "Pre vozidlá kategórie M1 (2) do 1. júla 1994 pre typové schválenie a do 31. decembra 1994 pre prvé uvedenie do prevádzky a pre vozidlá kategórie N1 (3) do 1. októbra 1994 pre typové schválenie a do 1. októbra 1995 pre prvé uvedenie do prevádzky, limitné hodnoty pre súčet hmotností uhľovodíkov a oxidov dusíka a pre hmotnosť čiastočiek pri typoch vozidiel vybavených vznetovými motormi s priamym vstrekom sa získajú vynásobením hodnôt L2 a L3 v tabuľkách v bodoch 5.3.1.4 (schválenie typu) a 7.1.1.1 (kontrola zhody) koeficientom 1,4. (2) Pozri vysvetlivku (2) v bode 5.3.1.4 (3) Pozri vysvetlivku (3) v bode 5.3.1.4." PRÍLOHA III 16.Bod 2.3.1:— Druhý odsek sa nahrádza nasledujúcimi tromi odsekmi: "Pre vozidlá kategórie M (2) s výkonom motora maximálne 30 kW a s maximálnou rýchlosťou nepresahujúcou 130 km/h, maximálna rýchlosť pre mimomestský cyklus (časť dva) je limitovaná na 90 km/h do 1. júla 1994. Pre vozidlá kategórie N1 (3) s pomerom výkonu k hmotnosti maximálne 30 kW/t (4) a s maximálnou rýchlosťou nepresahujúcou 130 km/h, maximálna rýchlosť pre mimomestský cyklus (časť dva) je limitovaná na 90 km/h do 1. januára 1996 pre vozidlá kategórie I a do 1. januára 1997 pre vozidlá kategórií II a III. Po týchto dátumoch pri vozidlách, ktoré nedosiahnu zrýchlenie a maximálne hodnoty rýchlosti požadované pre prevádzkový cyklus, sa musí naplno zašliapnuť akcelerátor až dovtedy, kým sa znovu nedosiahne požadovaná prevádzková krivka. Odchýlky od prevádzkového cyklu sa musia zaznamenať v protokole o teste. (2) Pozri vysvetlivku (2) v bode 5.3.1.4 prílohy I. (3) Pozri vysvetlivku (3) v bode 5.3.1.4 prílohy I. (4) Technicky prípustná naložená hmotnosť vozidla stanovená výrobcom." 17.Bod 7.1 znie takto: "7.1. Odoberanie vzoriek Odoberanie vzoriek začne na začiatku prvého základného mestského cyklu, ako je uvedené v bode 6.2.2, a skončí pri uzavretí záverečnej periódy voľnobehu v mimomestskom cykle (časť dva)." PRÍLOHA IV 18.Bod 2.2 znie takto: "2.2. Počas testu musí byť teplota prostredia od 293 a 303 K (20 a 30°C). Motor má byť ohrievaný dovtedy, kým všetky teploty chladiacich a mazacích prostriedkov a tlaky mazadiel nedosiahnu rovnováhu." 19.Bod 2.5.2.1 znie takto: "2.5.2.1 Najprv sa vykoná meranie pri nastavení, ktoré je v súlade s podmienkami určenými výrobcom." PRÍLOHA V 20.Bod 2.1 znie takto: "2.1. Test typu III sa vykoná u vozidla so zážihovým motorom, ktoré bolo podrobené testu typu I, prípadne testu typu III." PRÍLOHA IX 21.ČASŤ IIBod 1.5 sa vypúšťa. [1] "Pre vznetové motory. [2] "S výnimkou: - "vozidiel určených k preprave viac ako šesť osôb, vrátane vodiča, - "vozidiel, ktorých maximálna hmotnosť presahuje "2500" kg. [3] "A tých vozidiel kategórie M, ktoré sú špecifikované vo vysvetlivke 2." [4] "Pre vznetové motory. [5] "Pozri vysvetlivku 2 bodu 5.3.1.4. [6] "Pozri vysvetlivku 3 bodu 5.3.1.4." --------------------------------------------------